"מסע סיפורי ססגוני אל עברה הבוהמי והחברתי של תל אביב, החל משנות ה־30 למאה הקודמת, עבור בשנות ה־50 וה־70 בעודו מסתיים אי־שם בהווה. מדובר כאן באריגה קולחת, עתירת הומור דק ולעתים אף סרקסטית וביקורתית באופיה, הממחישה לנגד עינינו גלריה של טיפוסים ואירועים — כפי שמעולם לא העליתם על דעתכם לדמותם, בעוד הגיבורה הראשית היא תמיד אחת: תל אביב הנחשקת, הנועזת, המפתיעה. אריה הירש הוא בן למשפחות ותיקות בעיר העברית הראשונה, היא "העיר הלבנה", היא תל אביב "הקטנה" שבה נולד (1933) וצמח והיה עד להתפתחותה — כשהוא נוטל אחר כך חלק בהעצמתה של המדינה אשר מסביב. לרגע לא חדל אריה הירש להקשיב ולהפנים — בגלותו סקרנות רבה המכילה כל פרט בהתרחשויות ומגיבה לכל התנהגות ודיבור." -- מן המעטפת האחורית.
לארוג סיפור באצבעות : סיפורי בוהמה תל אביביים / אריה הירש.